Diari Oficial de la Generalitat Valenciana


Sumari del DOGV 2276, del 27-05-1994 (1994/831551)

ORDRE de 14 d'abril de 1994, de la Conselleria d'Educació i Ciència, per la qual s'autoritza l'ampliació d'ensenyaments al centre docent britànic El Plantio Internacional School de Paterna.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/14/(2)/dof/vci/html**

### Dades del document

Número de DOGV
:   2276

Data del DOGV
:   27-05-1994

Secció del DOGV
:   DISPOSICIONS GENERALS

Número del document
:   1994/831551


Data del document
:   14-04-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 14 d'abril de 1994, de la Conselleria d'Educació i Ciència, per la qual s'autoritza l'ampliació d'ensenyaments al centre docent britànic El Plantio International School de Paterna. [94/3307]  
Examinat l'expedient incoat pels titulars del centre docent privat britànic El Plantio International School, amb domicili al carrer 233, s/n, de la Canyada-Paterna, i número de codi 53037972, en sol.licitud d'autorització d'ampliació d'ensenyaments a alumnes espanyols i estrangers de 12 a 16 anys, d'acord amb el sistema educatiu britànic.  
Vist que la unitat d'inspecció educativa ha emés el corresponent informe.  
Vist que la representació diplomàtica britànica acreditada a Espanya ha emés un certificat sobre la validesa oficial plena i el compliment dels requisits d'instal·lacions i condicions materials en vigència a Anglaterra i el País de Gal·les.  
Vist que el centre va ser autoritzat per Ordre de 5 d'abril de 1989, del Ministeri d'Educació i Ciència (BOE de 28 d'abril), com a centre estranger per a impartir ensenyaments d'acord amb el sistema educatiu britànic a xiquets espanyols i estrangers en els nivells de Nursery i Primary Education (Infant i Junior) fins a 4th Juniors.  
Vist que l'expedient es va iniciar amb data anterior a la publicació del Reial Decret 806/93, de 28 de maig, i que per tant ha sigut tramitat d'acord amb el Reial Decret 1110/78, sobre règim de centres docents estrangers a Espanya.  
Vistes la Llei Orgànica Reguladora del Dret a l'Educació i el Reial Decret 1110/1978, de 12 de maig, sobre règim de centres estrangers a Espanya (BOE de 30 de maig).  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar, amb caràcter provisional i amb efectes des del curs acadèmic 1993/94, al centre docent britànic El Plantio International School, amb domicili al carrer 233, s/n, de la Canyada-Paterna (València) i amb número de codi 74920490, l'ampliació d'ensenyaments per a alumnes espanyols i estrangers de 12 a 16 anys, d'acord amb el sistema educatiu britànic.  
Aquesta autorització haurà de ser revalidada d'acord amb la disposició transitòria primera del Reial Decret 806/1993, de 28 de maig, abans de la finalització del curs 1994/95.  
Una vegada acabat el curs 1994/95, no podrà desplegar les seues activitats, si no hi presenta una nova sol·licitud subjecta al que estableix l'esmentat Reial Decret.  
Segon  
Pel que fa al reconeixement dels estudis del Regne Unit de la Gran Bretanya pels corresponents del sistema educatiu espanyol, a l'alumnat d'aquest centre, se li aplicarà allò que estableix la disposició addicional de l'Ordre Ministerial de 14 de març de 1988 (BOE de 18 de març).  
Tercer  
El centre haurà d'impartir els ensenyaments a què es refereix l'annex del Reial Decret 1.110/1978, de 12 de maig, fins que no es fixe el currículum i l'horari corresponents als ensenyaments sobre llengua i cultura espanyola i de llengua pròpia de la Comunitat Valenciana, tal com s'estableix en la disposició transitòria primera del Reial Decret 806/1993, de 28 de març.  
DISPOSICIÓ ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. La interposició del recurs s'haurà de fer comunicant-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 14 d'abril de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI